kardosdrur/scandi-wiki huggingface dataset:
Rashida Jones

Rashida Leah Jones (født 25. februar 1976) er en amerikansk skuespiller, model og musiker, bedst kendt som Karen Filippelli i komedieserien The Office og som Ann Perkins i spin-offserien Parks and Recreation. Senest har Jones spillet med i komediefilmen I Love You, Man i 2009. Rashida Jones er desuden datter af pladeproducenten Quincy Jones.

Eksterne henvisninger 

 

Skuespillere fra USA
Bill Hader

William "Bill" Hader (født 7. juni 1978) er en amerikansk skuespiller, komiker, manuskriptforfatter og producer. Hader var en fast del af komikerne bag live sketchshowet Saturday Night Live indtil 2013. Desuden har han medvirket i komediefilm som Knocked Up (2007), Superbad (2007) og Pineapple Express (2008), og har siden produceret, instrueret og spillet hovedrollen i Barry på HBO.

Film 
 You, Me and Dupree (2006)
 Knocked Up (2007)
 Hot Rod (2007)
 Superbad (2007)
 Forgetting Sarah Marshall (2008)
 Tropic Thunder (2008)
 Pineapple Express (2008)
 Nat på museet 2 (2009)
 Year One (2009)
 Men in Black 3 (2012)

Eksterne henvisninger 

 

Komikere fra USA
Skuespillere fra Oklahoma
Adjudant

Adjudant eller adjutant (lat., fr. aide de camp) er en officer, der forretter personlig tjeneste hos en højerestillet militærperson eller er ansat ved en højere militær myndighed eller troppechef for at bistå denne ved arbejderne i bureauet og under tjenesten i marken. I den franske hær anvendes benævnelsen adjutant for den højeste underofficersgrad.

Kilde 
 

Militære titler
Joakim Nätterquist

Joakim Nätterqvist (født 24. oktober 1974 i Gamla Uppsala) er en svensk skuespiller. Nätterqvist dimitteret fra Teaterhøjskolen i Stockholm i 2001 og spiller en af hovedrollerne som Arn Magnusson i Arn: Tempelridderen

Eksterne henvisninger 
 

Skuespillere fra Sverige
Forza 3

Forza Motorsport 3 er et kommende racer simulator spil. Spillet bliver udviklet af Turn 10 Studios. Spil er sat til at udkomme den 27. oktober til Xbox 360. Det er det tredje spil i Forza-serien.

Gameplay 
Forza Motorsport 3 inkludere over 400 biler fra 50 forskellige producenter og indeholder over 100 baner. 
Nye tilføjelser til spillet omfatter in-car driving view, en perfekt linje som man kan følge, og at kørertøjerne kan vælte. Det vil også være muligt at uploade billeder fra Xbox 360 til Forza's hjemmeside.

Der vil være en ny single-player del til spillet. Hvilket vil tage spilleren til unikke race, som vil inkludere mere end 200 forskellige events, som fx Circuit, Oval, Drag, Drift og Time Events. Turn 10 Studios har også sagt at Circuit de la Sarthe vil være inkluderet. Circuit de la Sarthe Bliver brugt til Le Mans 24 timers race.

Online delen vil være anderledes. Der vil komme nye Xbox LIVE scoreboards, der vil vise de bedste stats osv.

Til E3 2009 så sagde Turn 10 at der vil være en spole funktion, noget der minder om funktion i Race Driver GRID, der blev ikke specifikt sagt hvad de mente med dette system. Senere blev det afsløret at man vil have muligheden for at spole tilbage i tiden og rette på fejl.
Dette er et af de mange assists som vil være tilgængelige. Spole funktionen kan kun bruges i single player delen.

Under et interview så sagde Dan Greenawalt at A.I. vil være bedre, der vil være bedre fysik til spillet og meget bedre grafik. Den nye engine gør at der vil være 10 gange flere polygoner på hver bil og at teksturen vil være fire gange større end i Forza 2. Spillet vil køre ved 60 FPS.

Liste

Eksterne links 
 Official Forza Motorsport 3 

Computerspil fra 2009
Xbox 360-spil
Oxholm

Oxholm har flere betydninger:

 Oxholm (herregård) – en herregård i Øland Sogn, Øster Han Herred opkaldt efter adelsslægten Oxe
 Oxholm (adelsslægt) – en dansk adelsslægt
 Andet navn for Øland Kirke
Aloysius Pendergast

Aloysius X. L. Pendergast, PhD er en karakter i bøgerne af Douglas Preston og Lincoln Child. Han dukkede først op som en mindre betydende rolle i "Forbandelsen" og "Vejen til Helvede" inden han blev til hovedpersonen i forfatternes følgende udgivelser, der oftest benævnes som "Pendergast bøgerne".

Pendergast er agent i FBI. Han er kendt for sin unikke personlighed, holdninger og hans måde at løse et mysterium op. På trods af han er en del af FBI's afdeling i New Orleans, Louisiana, så rejser han ofte, afhængig af hvor stor hans interesse er i den pågældende sag. Især sager der omhandler seriemordere fascinerer ham.

Litterære personer
Siegfried Saloman

Ikke at forveksle med cellisten Siegfried Salomon

Siegfried Saloman (født Salomon) (2. oktober 1816 i Tønder – 22. juli 1899 på Dalarö, Sverige), var en dansk violinist og komponist.

Siegfried Saloman var søn af købmanden, Isak Salomon (1782-1848) og Veilchen Geskel (1787-1836). Han var bror til kunstneren og grundlæggeren af Göteborgs kunstmuseum, Geskel Saloman (1821-1902), og til Nota Saloman (1823-85), der var stabslæge for hæren.
Da faderens forretninger ikke længere gik så godt, flyttede familien til København i 1829. Allerede som 12-årig havde Siegfried Saloman optrådt som violinist, og i København fortsatte han sine studier, bl.a. hos J.P.E. Hartmann. I 1838 modtog han et 3-årigt rejselegat, som han brugte til et ophold i Dessau, hvor han studerede musikteori og komposition hos Friedrich Schneider. Det sidste halve år af legatperioden tilbragte han i Dresden, hvor han videreuddannede sig i violin hos Karol Lipiński. 

Han var siden lærer i København, Tyskland og St. Petersborg. Sammen med sin hustru, den svenske operasanger Henriette Nissen, foretog han omfattende koncertrejser i Europa. Parret blev gift i 1850 i Berlin. Efter hustruens død i 1879 var han bosat i Stockholm.

Hans første syngestykker, Tordenskjold i Dynekilen og Diamantkorset fik ingen succes i København, og hans tredje syngestykke, Hjertet på prøve, blev ikke optaget. I 1847 forlod han derfor København og rejste til Tyskland. Her fik han opført Diamantkorset, der blev vel modtaget i bl.a. Berlin og Leipzig. I 1850 blev han inviteret til Weimar af Liszt, og her blev hans komiske opera, Das Korps der Rache, opført. I sine år i Stockholm fik han dels opført en række af sine tidlige værker, dels skrevet en række nye. 

Han døde efter et par års svagelighed under et sommerophold på Dalarø.

Værker 
 Tordenskjold i Dynekilen, syngespil i tre akter, uropført den 23. maj 1844 i på Det Kongelige Teater
 Diamantkorset, syngespil i tre akter, uropført den 20. marts 1847 på Det Kongelige Teater
 De skandinaviske Brødre, skuespil i fem akter, uropført den 13. juni 1844 på Det Kongelige Teater
 Das Korps der Rache, komisk opera, uropført i 1850 i Weimar 
 Karpaternas Rose, uropført den 7. januar 1868 i Moskva og opført i Stockholm i 1881
 Flyktingen från Estrella, opera 
 I Bretagne, opera, opført 1898 i Stockholm
 Led vid lifvet, opera

Fodnoter

Litteratur 
 Fryklund, Daniel: Henriette Nissen, Siegfried Saloman. Hälsingborg, 1929.

Eksterne henvisninger 
 Litteraturpriser
 Dansk Biografisk Leksikon

Operakomponister fra Danmark
Violinister fra Danmark
Danskere i 1800-tallet
Personer fra Tønder
Jøder fra Danmark
Personer i Dansk Biografisk Leksikon
Ticonderoga-klassen

Krydserne af Ticonderoga-klassen er en del af US Navy og er den eneste krydserklasse i tjeneste i flåden. Skibene var oprindeligt planlagt som en destroyer-klasse. På grund af de forøgede kampevner som skyldes det dengang revolutionerende Aegis-system samt AN/SPY-1 radarsystemet, retfærdiggjorde en ændring af klassifikationen til krydser.

Aegis-system er et integreret kampinformations- og våbensystem brugt af US Navy. Det fungerer både på det enkelte skib og har samtidig muligheden for automatisk udveksle spor samt koordinere ildledelse mellem flere skibe udstyret med Aegis. Foruden US Navy bliver systemet brugt af adskillelige andre lande. 

Udover Aegis systemet, er en af grunden til skibenes store succes nyskabelsen SPY-1 radaren der er en passive phased array radar. Dette radarsystem gør det muligt at have en radar der ikke roterer, da radaren er indbygget i selve skibssiderne således den kan transmittere i alle retninger. At radaren ikke roterer betyder at der kun er få millisekunder mellem hver opdatering af sporene, samtidig gør den radaren mere robust da der ikke er nogle mekaniske dele der kan gå i stykker. Det betyder også at radaren kan opnå en større rækkevidde da den ikke længere er afhængig af radarens rotationstid. Ulempen er at radaren kun kan transmittere i en vinkel på ca +/- 60°, og for at rette op på dette problem er man nødt til at bruge flere radartransmittere hvilket ikke blot er dyrere i anskaffelse, men også i strømforbrug og stiller krav til skibenes strømforsyning.

Alle skibene i klassen, Thomas S. Gates (CG51) undtaget, er navngivet efter store amerikanske slag. Desuden er 12 af klassens skibe også bærer det samme navn som hangarskibe fra 2. verdenskrig.

Referencer, kilder og eksterne links 

 Navysite.de: Ticonderoga-klassen
 US Navy Fact-Sheet (engelsk) 
 Globalsecurity.org: Ticonderoga-klassen (engelsk)
 ACP 113 (AG) 

Krigsskibe fra USA
Krydsere
Knap (beklædning)

En knap er en anordning til fastgørelse eller udsmykning af beklædning, men kan også være rent dekorative. Knapper har en øsken eller huller, der bruges til at sy knappen fast.

Knapper findes i adskillige former, farver, materialer og antal huller. En tøjknap er ofte rund, skiveformet og lavet af kunststof, metal eller horn. En tøjknap fungerer ved, at den med den smalle side føres gennem et smalt og aflangt knaphul i stoffet, den skal holde sammen. Derefter vendes den brede side mod hullet, så knappen låser sig selv.

De ældste knapper er fra antikkens Egypt, men ikke som vore. De egyptiske tjente delvis som pynt og delvis som forstærkning af tøjet, hvor to tøjstykker var fæstet til hinanden. Syede knaphul forstærket med knaphulsting kom i brug fra 1300-tallet og banede vej for brug af knapper i antræk, der skulle åbnes og lukkes. Knapperne erstattede ofte snøring og spænder til at holde tøjet sammen med. 

Knapper blev i en periode anset som et udtryk for pyntesyge, og en synode i Köln i 1371 forbød præster at bære ydertøj med større utskæring end helt nødvendigt for at få hovedet gennem, så der behøvedes færrest muligt knapper i antrækket. 

Knapper er i dag som regel fremstillet af plast, metal eller træ, men der ses også knapper af elfenben, horn, ben, glas, læder og porcelæn. Fra mellemkrigstiden og frem til 1950'erne var det også almindeligt med (skjorte-)knapper af hærdet kasein.

Se også 
 Lynlås
 Skrædder
 Syerske

Noter

Eksterne henvisninger 

Beklædningsgenstande
Pyntning
Protein Segment Finder

Protein segment finder, eller PSF  , er en bioinformatisk søgemaskine for proteinsegmenter i PDB (Protein Data Bank) der opfylder et set af primære, sekundære og tertiære struktur restriktioner.

Kilder & Referencer 

Biologi
Buchwald (adelsslægt)

von Buchwald eller Buchwaldt er en fra det gamle Wagrien i omegnen af Lübeck stammende ældgammel, vidtforgrenet adelsslægt, der inden for det slesvig-holstenske ridderskab har spillet en betydelig rolle.

Våbenskjold 
Et kronet, sort bjørnehoved med opspilet gab i et af sølv og rødt delt skjold, samme mærke på hjelmen.

Historie 

Sifridus de Bokwolde, således blev slægtsnavnet oftest skrevet indtil begyndelsen af det 17. århundrede, nævnes 1233. I ældre tid havde slægten så få forbindelser med Danmark, ja endog med Sønderjylland, at Frederik von Buchwald (1605-1676), der tog ophold i Danmark og 1657 avancerede til generalmajor over Rytteriet, ligefrem naturaliseredes, idet der ved bevilling af 26. april 1642 forundtes ham danske adelige rettigheder. Hans efterslægt er for længst uddød.

Andre linjer af slægten er dog, da denne før 1660 har besiddet frit jordegods her, blevet henregnede til den danske adel uden særlig naturalisation. Den nu i Danmark levende
linje stammer fra Detlev von Buchwald til Gram Slot og Tvis Kloster, hvis søn, amtmand i Kolding, oberst Wolf von Buchwald, købte Gudumlund 1674. Af hans efterkommere kan nævnes de tre brødre, godsejeren, kammerherre Friedrich von Buchwald (1747-1814), kammerherre Ludolph Friedrich von Buchwald (1752-1812), der 26. maj 1784 fik bevilling til at føre titel af baron og navnet Buchwald-Brockdorff, og Peter Mathias Joachim von Buchwald (1754-1825), som steg til hvid ridder, overceremonimester og overkammerjunker. Medlemmer af denne linje har bl.a. ejet Anneberggård, Øbjerggård, Estruplund, Sødringholm og Friisholt.

Den "nyere" linje Helmstorf-Pronstorff, der skriver sig von Buchwaldt, og som har talt en række danske officerer og embedsmænd, lever nu ikke mere her i landet.

Kilder 
 Poul Bredo Grandjean, "Buchwald", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.

Eksterne henvisninger 
 Stamtræer for slægten Buchwald

Buchwald
Buchwald
Provincia de Córdoba

Provincia de Córdoba kan henvise til to steder:

 Córdoba (provins i Argentina)
 Provincia de Córdoba, Spanien
Bouquet

Bouquet er et udtryk, der bruges om en rødvins duft. Hvidvines duft hedder parfum eller aroma. Ordet kommer af fransk, hvor det betyder (blomster-)buket.

Rødvin
Lugt
Stamhuset Barnersborg

Stamhuset Barnersborg blev oprettet 1767 for Joachim Hartwig Johann von Barner og omfattede bl.a. Vedbygård.

Barnersborg
Etableret i 1767
Ophørt i 1921
Flemingsburg

Flemingsburg er en amerikansk by og administrativt centrum for det amerikanske county Fleming County i staten Kentucky. I 2000 havde byen et indbyggertal på .

Ekstern henvisning 

Byer i Kentucky
Hybridmanden

Hybridmanden (orginaltitel: The Cable Guy) er en amerikansk komediefilm fra 1996 instrueret af Ben Stiller, der sammen med produceren Judd Apatow har skrevet manuskriptet. Filmen har Jim Carrey i hovedrollen som hybridmanden Chip der udvikler en besættelse for et venskab med den uskyldige Steven Kovacs (Matthew Broderick).

Taglines 
 There's No Such Thing as Free Cable.
 Once you're hooked... you're his.
 For Steven Kovacs, the price of cable is about to go up.

Medvirkende 
 Jim Carrey – The Cable Guy
 Matthew Broderick – Steven M. Kovacs
 Leslie Mann – Robin Harris
 Owen Wilson – Robin's Date
 Jack Black – Rick
 George Segal – Stevens far 
 Diane Baker – Stevens mor 
 Ben Stiller – Sam Sweet/Stan Sweet 
 Eric Roberts – Eric Roberts

Eksterne henvisninger

Se også 
 Frat Pack

Amerikanske film fra 1996
Komediefilm fra USA
The Heartbreak Kid

The Heartbreak Kid er en amerikansk komediefilm fra 2007 instrueret af brødrene Bob og Peter Farrelly. Filmen har Ben Stiller, Malin Åkerman, Michelle Monaghan, Jerry Stiller og Danny R. McBride på rollelisten.

Medvirkende 
 Ben Stiller
 Malin Åkerman
 Michelle Monaghan
 Jerry Stiller
 Rob Corddry
 Carlos Mencia
 Danny R. McBride
 Kayla Kleevage
 Stephanie Courtney
 Polly Holliday
 Eva Longoria Parker

Eksterne henvisninger

Se også 
 Frat Pack

Film fra 2007
Komediefilm fra USA
Eigil W. Thrane

Eigil Waldemar Thrane (9. oktober 1911 på Frederiksberg – 27. december 2002) var en dansk kontorchef i først Undervisningsministeriet og fra 1962 Kulturministeriet, Ridder af Dannebrog og et par udenlandske ordener.

Eigil Thrane blev student fra Øregård Gymnasium i 1930 og cand.jur. fra Københavns Universitet i 1936. Han blev ansat som jurist i Undervisningsministeriet 1936 og forfremmet til fuldmægtig 1945, ekspeditionssekretær 1953, fungerende kontorchef 1954, kontorchef fra 1957. Da Ministeriet for Kulturelle Anliggender blev oprettet i 1962, flyttede han hertil, og var kontorchef til pensioneringen i 1981.

Faderen Waldemar G.A. Thrane var inspektør ved Skolen for dansk Kunsthåndværk, så Eigil Thrane voksede op i et hjem med interesse for håndværk og kultur. Da sløjdskoleforstander G.F. Krog Clausen døde i oktober 1949, blev Eigil Thrane som fuldmægtig i Undervisningsministeriet konstitueret i forstanderembedet, indtil Keld Pedersen tog over i 1950, først som konstitueret og i 1953 som fast forstander for Dansk Sløjdlærerskole.

I Kulturministeriet blev arbejdsområderne museer, biblioteker, arkiver, film og biografer.

Eigil Thrane var medlem af bestyrelsen for Nordens Hus i Reykjavik 1965-1984; for Den Gamle By i Århus 1970-1985 og for Naturhistorisk Museum i Århus 1978-1985; formand for bestyrelsen for Gammel Estrup, Jyllands Herregårdsmuseum 1970-1987; medlem af styrelsen for bogværket Danmarks Kirker.

Thrane har bl.a. skrevet bidrag til 1958-udgaven af Trap Danmark om Danmarks kulturelle forhold.

Henvisninger 
 Hof- og Statskalender
 Kraks Blå Bog
 Omtale af runde fødselsdage i aviser

Riddere af Dannebrog
Kontorchefer fra Danmark
Personer i Kraks Blå Bog (afdøde)
Jurister fra Danmark
Faglitterære forfattere fra Danmark
Danskere i 1900-tallet
Personer fra Frederiksberg
Dansksprogede forfattere fra Danmark
Alexander Fischer

Alexander Fischer (født 16. september 1986) er en dansk fodboldspiller, der spiller for Skive IK.

Alexander Fischer er egentlig back, men blev i Randers FC også brugt mere offensivt.

Karriere 
Han spillede som ungdomsspiller for B82 Virum.

Han skiftede i sommeren 2009 fra første divisionsholdet Lyngby til Randers FC. Han scorede sit første mål i Superligaen den 22. marts 2010 på udebane mod Brøndby IF. Kampen endte 1-1.

Viborg FF 
Den 19. august skiftede han til Viborg FF på en kontrakt der varer til sommeren 2019.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Randers FC
Fodboldspillere fra Viborg FF
Selbjørn

Selbjørn er den næststørste og sydligste ø i Austevoll kommune i Vestland fylke i Norge. Den har et areal på 25 km², og det højeste punkt er Kongsfjellet, der er 185 moh.

Syd for øen ligger Selbjørnsfjorden, som adskiller Austevoll og Fitjar kommuner. Frem til 1964 hørte den sydøstlige side af Selbjørn til Fitjar kommune, mens nordsiden var en del af Austevoll. Den største landsby på øen er Bekkjarvik, som er et gammelt handelssted med gæstgiveri. Andre bebyggelser er Salthella, Rabben, Grasdal og Gauksheim.

Selbjørn har broforbindelse fra Bekkjarvik til resten af Austevoll af Riksvei 546, som går via Selbjørn Bro over Bekkjarviksundet til Huftarøy. Fra Bekkjarvik går også vej  sydover til Gauksheim, og en anden  følger nordsiden af øen vestover til Salthella og videre over Stolmabroen over Stolmesund til naboøen Stolmen.

Navnet Selbjørn 
Tidligere navne på øen er Salbjorn i Snorri Sturlusons Yngre Edda og Fornmannasoger; I 1567 blev navnet skrevet Søldbiønn og i 1723 Sælbiørn.

Kilder og henvisninger

Øer i Vestland
Sko (flertydig)

Sko har flere betydninger:

 Sko - Fodtøj.
 Dupsko - beslag eller hul dup, der skubbes, skrues eller fikseres ud over noget.
 (afledt betydning) Hylster til støtte for enden af en fanestang.
 Kabelsko
 Bremsesko
 Sko (bogstav) – et tidligere bogstav i det græske alfabet
 Sko/Torp – en dansk musikgruppe
 Søren Sko – en dansk musiker, der udgør halvdelen af Sko/Torp
 Sko (eksperimentalfilm) – dansk eksperimentalfilm fra 1994 instrueret af Patrik Book
Selbjørnsfjorden

Selbjørnsfjorden er en fjord, eller snarere et bredt sund, mellem øen Stord og Fitjarøerne i Fitjar kommune i syd, og øerne Stolmen, Selbjørn (som fjorden er opkaldt efter) og Huftarøy i Austevoll kommune i nord. Fjorden strækker sig 19 km fra Nordsøen østover til Langenuen. 

Længst ude i fjordgabet ligger Håkelbåen midt i indsejlingen; Dette er en lav grund hvor havet bryder på 6-7 forskellige steder i uvejr. Længere inde ligger de to Eggholmsskjær, det ene af disse et stykke ud i fjorden. En jul i 1890'erne gik et Bergensskib på dette skær og gik ned med alle mand .

To færgeselskaber krydser Selbjørnsfjorden, begge fra Sandvikvåg på Fitjar. Det ene går til Husavik på Huftarøy og det anden til Halhjem i Os i Hordaland

Eksterne kilder / henvisninger

Fjorde i Vestland
Austevoll
Stord
Bernard Lovell

Sir Alfred Charles Bernard Lovell OBE, FRS (født 31. august 1913 , død 6. august 2012) var en engelsk fysiker og radioastronom. Han var den første direktør for Jodrell Bank Observatoriet, fra 1945 til 1980.

Kilder

Eksterne henvisninger 

Astronomer fra Storbritannien
Modtagere af Royal Medal
Basepar

Basepar er to nukleotider, populært kaldet “baser”, der holdes sammen af hydrogenbindinger mellem de komplementære strenge i DNA og RNA. I den kanoniske Watson-Crick DNA-baseparring er det adenin (A), der danner et basepar med thymin (T), og guanin (G), der danner et basepar med cytosin (C).. Dette kaldes også baseparringsreglen. 

Basepar eller bpbenyttes som enhed ved angivelse af størrelsen eller længden af en dobbeltstrenget nukleinsyre, et gen eller af en sekvens, f.eks. en kodende sekvens, en exon eller en intron. Tilsvarende benyttes termen base som enhed for størrelsen eller længden af en enkeltstrenget nukleinsyre, f.eks. mikroRNA.

Referencer 

Nukleinsyrer
Gammel Skivehus

Gammel Skivehus er en tidligere herregård, nu hotel, beliggende i købstaden Skive i Skive Kommune. 

Gårdens forgænger, Skivehus Slot, tilhørte i middelalderen kongen og nævnes første gang i kong Valdemars Jordebog, hvor den betegnes "Skhiuægarthæ" ("Skivegård"). I 1407 omtales den som "Slot og fæste Skyvæ", hvilket tyder på at Skivehus var befæstet. Af omtalen i 1407 fremgik det, at der var et kongeligt birketing på stedet, og at lensmanden hed Johannes Skarpenberg. I januar 1443 besøgte kong Christoffer Skivehus, hvor han 22. januar bekræftede byen Skives købstadsrettigheder. Skivehus hørte under kronen indtil 1661, hvor den blev overdraget til arvingerne efter rigsadmiralen Ove Gjedde, som erstatning for de skånske godser, som var overgået til den svenske krone som betaling for Bornholm, det såkaldte (bornholmske vederlagsgods. I det følgende århundreder skiftede gården ofte ejer.

Hotel
I 1928 blev gården overtaget af Jens P. Jensen og indrettet til missionshotel.

I dag drives hotellet under navnet Hotel Gl. Skivehus som del af hotelkæden Best Western. Gl. Skivehus er siden 1928 blevet drevet af familien Nygaard Jensen gennem tre generationer, hvor Niels Nygaard i en kort periode fungerede som direktør.

Ejere af Gammmel Skivehus 
(ca. 1231-1661) Kronen
(1655-1656) Erik Krag
(1661-1667) Christian og Frederik Eiler Gjedde
(1667-1693) Christian Gjedde (eneejer)
(1693-1698) Verner Parsberg
(1698) Christiane Barbara Rantzau
(1698-1719) Verner Parsberg (ægtemand)
(1719-1730) Johan Parsberg (søn)
(1730-1735) Johans Parsbergs dødsbo
(1735-1750) Claus Reventlow
(1750-1773) Werner Rosenkrantz
(1773-1791) Peder Lund
(1791-?) Christian Lange
(?-1803) Axel Rosenkrantz de Lasson
(1803-19) Frederik Rubeck Christian Bülow
(?-?) Ukendte ejere
(?-1846) Maren Qvistgaard
(1846-1871) Johan Christian Spliid
(1871-1892) Mette Ebbensgaard
(1892-1897) Henrik Sporon
(1897-1923) Frank Fawkner
(1923-1924) Marinus Jensen
(1924-1928) Albert Dige
(1928-) Familien Jensen

Noter

Eksterne henvisninger  
 Hotellets officielle hjemmeside 

Herregårde i Viborg Amt
Bygninger, konstruktioner og anlæg i Skive
Hoteller i Danmark
Herregårde i Skive Kommune
Toldgaarden

Toldgaarden er et mindre bygningskompleks beliggende på Haraldsdalvej i Padborg.

Det blev bygget i 1921, kort efter at den nuværende landegrænse mellem Danmark og Tyskland blev fastlagt. Toldgaarden fungerede som tjenesteboliger for grænsegendarmerne indtil 1994, hvor det blev solgt og fungerer i dag som privat andelsboligforening A/B Toldgaarden.

I juni 2022 fejrer Toldgaarden 100 års jubilæum.

Toldgaarden består af 16 boliger.

Gendarmstien starter for enden af Haraldsdalvej.

Eksterne henvisninger 
 Toldgaarden på Facebook
Beretninger fra to andelsboligforeninger langt fra storbyen
360 graders view I Google maps

Beboelsesbygninger i Danmark
Bygninger, konstruktioner og anlæg i Aabenraa Kommune
Padborg